ກຸ່ມ V4 ຫຼື ກຸ່ມ Visegrad ແມ່ນພັນທະມິດດ້ານວັດທະນະທຳ ແລະ ການຕ່າງປະເທດຂອງ 4 ປະເທດເອີລົບກາງ ເຊິ່ງປະກອບມີ ຮົງກາລີ, ສາທາລະນະລັດ ໂປໂລຍ, ສາທາລະນະລັດ ເຊັກໂກ ແລະ ສາທາລະນະລັດ ສະໂລວາກີ ເຊິ່ງໄດ້ຮັບການສ້າງຕັ້ງພາຍຫຼັງກອງປະຊຸມສຸດຍອດລະຫວ່າງຜູ້ນຳ ເຊັກໂກສະໂລວາກີ (ເກົ່າ), ໂປໂລຍ ແລະ ຮັງກາຣີ ໃນເມືອງ Visegrad ໃນວັນທີ 15 ກຸມພາ 1991. ເຫດການດັ່ງກ່າວໄດ້ຈັດຂຶ້ນໃນອາຍຸການຂອງຮົງກາລີ ເປັນປະທານກຸ່ມ V4.
ຈຸດເດັ່ນຂອງເຫດການ ແມ່ນການສະແດງ jazz ເອີລົບກາງຍຸກປະຈຸບັນ ໂດຍວົງດົນຕີ Jazz V4 ປະກອບມີນັກດົນຕີ 4 ຄົນ, ແຕ່ລະຄົນ ມາຈາກປະເທດໜຶ່ງໃນກຸ່ມ Visegrad, ປະດິດແຕ່ງດ້ວຍຕົນເອງ ແລະ ສະແດງບັນດາບົດປະພັນທີ່ເປັນເອກະລັກສະເພາະຂອງຕົນ ດ້ວຍເຄື່ອງດົນຕີ saxophone, double bass, drums ແລະ piano.
ພາຍຫຼັງການສະແດງດົນຕີ, ບັນດາຜູ້ແທນ ແລະ ແຂກຮັບເຊີນໄດ້ຊິມຜະລິດຕະພັນອາຫານພິເສດຈາກພໍ່ຄົວ Béla Prohaska - ຮອງປະທານສະມາຄົມຄຸນຄ່າແຫ່ງຊາດ ຮົງກາລີ ແລະ Hungarikums.
ຄຳຮຸ່ງ